text: Ja ehk on tegu ka majandusliku põhjusega, mida kriisi järelmõjudega seostada saab. Kriis elati üle, lootuses, et õige pea läheb paremaks, vahepeal kärbitud palgad hakkavad taas tõusma, kaotatud töökohtade asemele luuakse uued. Ja siis, kui hakati rääkima kriisi lõpust, saabus pettumus: palgad oluliselt ei kerkinud ja elujärg ei paranenud. Just nagu psühholoogid peavad kõige keerulisemaks aastaajaks mitte talve, vaid kevadet, millelt oodatakse uut algust, kuid mis ei pruugi olulist muutust kaasa tuua, nii on ehk ka kriisi möödumise esimesed paar aastat keerulised. Lootused olid suured, kuid need ei pruugi täituda.